༄༅། །མཐོང་སྟུག་བསང་མཆོད།
༄༅། །ཨོཾ་ཨཱཿཧཱུཾ། དུས་གསུམ་རྒྱལ་བའི་ངོ་བོ་བླ་མ་མཆོག །གང་དེའི་
བྱིན་རླབས་ཐུགས་རྗེའི་བདེན་པའི་མཐུས།
།མཐོང་སྟུག་ལ་སོགས་
གནས་བདག་འཁོར་བཅས་རྣམས། །མ་ཐོགས་འདིར་བྱོན་དགྱེས་པའི་
ཚུལ་གྱིས་བཞུགས། །བསང་མཆོད་བཟའ་བཅའ་བཏུང་བ་གཏོར་མའི་
-738-

ཚོགས། །འདོད་ཡོན་ལྔ་ལྡན་མཆོད་པ་བསམ་མི་ཁྱབ། །དངོས་འབྱོར་
ཡིད་ཀྱིས་བསམ་ཞིང་ཁྱོད་ལ་འབུལ། །དགྱེས་བཞིན་སྡོང་གྲོགས་གཡེལ་
མེད་ཚུལ་བཞིན་སྒྲུབས། །གནག་སྣུམ་རལ་བའི་ཟར་བུ་ལྕང་ལོར་འཁྱིལ༎
མཐོང་བའི་ཡིད་འཕྲོག་ལྟ་ན་སྡུག་པའི་ལུས།
།གཡས་ན་ཡིད་བཞིན་
འགུགས་པའི་ལྕགས་ཀྱུ་འཛིན། །གཡོན་ན་ནོར་གཞོང་ཛམ་ལའི་སྐུ་ཅན་
འཛིན།
།མཐོང་སྟུག་ཡིད་འོང་འཛུམ་ལྡན་ཞེས་སུ་གྲགས། །གཅིག་ཏུ་མ་
ངེས་རེས་འགའ་ཆ་ལུགས་འགྱུར། །རལ་བ་ནག་པོ་མུན་པའི་དཔུང་ལ་
འགྲན།
།སྔགས་འཆང་བོ་དེ་རྩེ་ཡི་ཕྲེང་བ་བསྣམས། །སྔགས་སྒྲ་སྒྲོག་པས་
རང་གི་སྡེ་ཚོགས་སྐྱོབ།
།ང་སྟབས་འགྱིངས་པས་ཕ་རོལ་སྤ་བཀོང་
བྱེད། །གོས་ནག་ལྭ་བ་ཡི་རིང་ཕུར་བུ་གཡོན། །གཟི་ལྡན་སྨ་ར་ནག་པོ་
ཅན་ཞེས་འབོད། །ཡིད་འོང་འཛུམ་ལྡན་འབོད་དོ་མཐུན་རྐྱེན་སྒྲུབས། །
སྨ་ར་ནག་པོ་འབོད་དོ་འགལ་རྐྱེན་སོལ།
།མདོར་ན་མཐོང་སྟུག་འཁོར་
དང་བཅས་རྣམས་ཀྱིས། །བདག་ཅག་སྲུང་སྐྱོབ་བྱ་ར་མ་གཡེལ་བར། །ཚེ་
བསོད་དཔལ་འབྱོར་དབང་ཐང་དར་བ་དང་། །ཅི་བསམ་ཡིད་བཞིན་
འགྲུབ་པའི་འཕྲིན་ལས་མཛོད། །ལྷག་བསམ་དག་པའི་ཚུལ་འདིར་
བརྩོན་པ་དང་། །ཚངས་དང་དབང་བོ་འཇིག་རྟེན་སྐྱོང་བ་དང་། །ཡིད་
འོང་འཛུམ་ལྡན་ལ་སོགས་སྲུང་མས་ཀྱང་། །གཡེལ་བ་མེད་པར་རྟག་ཏུ་
གྲོགས་བྱེད་ཤོག །ཅེས་པ་འདི་ནི་རབ་བྱུང་བཅོ་ལྔའི་ཤིང་བྱིའི་ལོར་གཡུ་
ལུང་སྡེ་གཞུང་ནས་བསྐུལ་ངོར། ༧སུ་རུག་གི་བནྡེ་མི་བསྐྱོད་རྡོ་རྗེས་
སྦྱར་བ་དགེ་ལེགས་འཕེལ།
• 739.

༄༅།